proiect

**GUVERNUL REPUBLICII MOLDOVA**

**HOTĂRÎRE nr. \_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_ 2015**

**mun. Chişinău**

privind modificarea Hotărîrii Guvernului nr. 560

din 1 august 2012 cu privire la centrele de notificare şi informare

ale Organizaţiei Mondiale a Comerţului

\*\*\*

**Guvernul HOTĂRĂŞTE:**

Anexele nr.1 şi nr. 2 la Hotărîrea Guvernului nr. 560 din 1 august 2012 “Cu privire la centrele de notificare şi informare ale Organizaţiei Mondiale a Comerţului” (Monitorul Oficial nr. 165/617 din 07.08.2012), cu modificările şi completările ulterioare, precum şi Anexa la Regulamentul privind funcţionarea Centrelor de notificare şi informare ale Organizaţiei Mondiale a Comerţului (OMC), se modifică şi se completează după cum urmează:

1) Anexa nr. 1:

în tabel, la nr. 3, sintagma “Centrul de notificare şi informare al OMC în domeniul comerţului cu produse agricole şi măsurilor sanitar-veterinare şi fitosanitare” se substituie cu sintagma “Centrul de notificare şi informare al OMC în domeniul comerţului cu produse agricole”;

tabelul se completează cu punctul 6, cu următorul cuprins:

|  |  |  |
| --- | --- | --- |
| 6. | Agenţia Naţională pentru Siguranţa Alimentelor  | Centrul de notificare şi informare al OMC în domeniul măsurilor sanitar-veterinare şi fitosanitare |

 2) Anexa nr. 2:

 denumirea capitolului VI. “ATRIBUŢIILE CENTRULUI ÎN DOMENIUL COMERŢULUI CU PRODUSE AGRICOLE ŞI MĂSURILOR SANITAR-VETERINARE ŞI FITOSANITARE (SPS)” se substituie, respectiv, cu lexemele “ATRIBUŢIILE CENTRULUI ÎN DOMENIUL COMERŢULUI CU PRODUSE AGRICOLE”;

din punctul 16. sintagma “În vederea realizării funcţiilor de bază, Centrul SPS exercită următoarele atribuţii:” se substituie cu sintagma “În vederea realizării funcţiilor de bază, Centrul în domeniul comerţului cu produse agricole exercită următoarele atribuţii:”;

subpunctul 1, a) şi b), din punctul 16. se exclud;

la subpunctul 2 din punctul 16., cifra 2 se exclude;

după capitolul VIII., anexa nr. 2 se completează cu capitolul IX. cu titlul “ATRIBUŢIILE CENTRULUI ÎN DOMENIUL MĂSURILOR SANITAR-VETERINARE ŞI FITOSANITARE (SPS)”, cu următorul conţinut:

“În vederea realizării funcţiilor de bază, Centrul SPS exercită următoarele atribuţii:

20. În domeniul sanitar-veterinar şi fitosanitar:

a) furnizează răspunsurile la toate întrebările membrilor OMC din cadrul Comitetului SPS şi prezintă documentele pertinente referitoare la:

reglementările sanitare, veterinare sau fitosanitare adoptate sau propuse pe teritoriul Republicii Moldova;

procedurile de control şi inspectare, regimurile de producţie şi de carantină şi procedurile de aprobare a toleranţei privind pesticidele şi aditivii alimentari, aplicate pe teritoriul Republicii Moldova;

procedurile de evaluare a riscului, factorii luaţi în considerare, precum şi stabilirea nivelului adecvat de protecţie sanitară, veterinară şi fitosanitară;

apartenenţa sau participarea Republicii Moldova sau organelor competente de pe teritoriul său, la organizaţiile şi sistemele sanitare, veterinare şi fitosanitare internaţionale şi regionale, precum şi la acordurile şi aranjamentele bilaterale şi multilaterale care au legătură cu prezentul Acord (SPS), şi la prezentarea textelor acestor acorduri şi aranjamente;

b) în cazul în care un standard, directivă sau recomandare internaţională nu există sau conţinutul unei reglementări sanitare sau fitosanitare propuse nu corespunde conţinutului unui standard, directivă sau recomandare internaţională şi reglementarea poate avea un efect semnificativ asupra comerţului altor membri OMC, Centrul SPS întreprinde următoarele:

publică un anunţ, într-o fază timpurie, într-o asemenea manieră, încît să dea posibilitate membrilor OMC să ia cunoştinţă de propunerea de a introduce o anume reglementare;

pregăteşte o notificare adresată membrilor OMC privind produsele vizate de reglementare, împreună cu o scurtă descriere a obiectivului şi motivaţiei reglementării propuse. O asemenea notificare se efectuează într-o fază suficient de timpurie, cînd încă mai pot fi introduse amendamente şi cînd mai pot fi luate în considerare comentariile altor membri OMC;

furnizează, la cererea altor membri OMC, copii ale reglementărilor propuse şi, ori de cîte ori este posibil, verifică elementele care diferă de standardele, directivele sau recomandările internaţionale;

cînd apar sau ameninţă să apară pentru Republica Moldova probleme urgente de protecţie a sănătăţii animalelor şi plantelor, Centrul SPS:

notifică imediat membrii OMC despre respectiva reglementare şi produsele vizate, cu o scurtă descriere a obiectivului şi motivaţiei reglementării, inclusiv natura problemei urgente;

prezintă, la cerere, copii ale reglementării membrilor OMC.

21. În cazul apariţiei unor modificări cu efect asupra sănătăţii publice Ministerul Sănătăţii asigură prezentarea informaţiei aferente domeniului respectiv Centrului din cadrul Agenţiei Naţionale pentru Siguranţa Alimentelor.”.

3) în Anexa la Regulamentul privind funcţionarea Centrelor de notificare şi informare ale Organizaţiei Mondiale a Comerţului (OMC), la poziţia “Acordul privind măsurile sanitare şi fitosanitare (SPS)”, instituţia responsabilă urmează a fi “Agenţia Naţională pentru Siguranţa Alimentelor şi Ministerul Sănătăţii”.

|  |  |
| --- | --- |
| PRIM-MINISTRU | Chiril GABURICI |
| **Contrasemnează:**  |  |
| **Viceprim-ministru,** **ministrul economiei** | Stephane Christophe Bride |
| **Ministrul agriculturii şi** **industriei alimentare** | Ion Sula |
| **Ministrul justiţiei**  | Vladimir Grosu |
| **Ministrul sănătăţii** | Mircea Buga |